《戒五辛颂》
宋代·释遵式

五辛佛所说，障道定无疑。
梵网招轻垢，楞伽损大慈。
人天犹尚失，净土固难期。
生啖增瞋念，熟食发淫思。
讲经十二部，天仙悉舍离。
善神不守护，恶鬼得便宜。
薜荔唼唇吻，魔罗现佛仪。
福德因消灭，业障更弥滋。
地狱铜兼铁，轮回网复羁。
无端耽草味，殃祸大堪悲。

作者简介：释遵式（九六四～一○三二），俗姓叶，字知白，天台宁海（今属浙江）人。少投东山义全出家，太宗雍熙元年（九八四）从宝云义通受业。淳化初，居宝云讲席。真宗咸平中，归天台。大中祥符中，历居景德寺、杭州昭庆寺讲席。后居复兴故天竺寺，赐号慈云。著《净土忏法》、《金光明》、《观音》诸本忏仪行世，又号慈云忏主。仁宗明道元年卒，年六十九。